SET เสี่ยงพักฐาน ระวังแรงขาย แนวรับ 1,420 จุด
โบรกฯมองตลาดระยะสั้นเริ่มปรับตัวลง ถ้าลงอาจจะลง 20 จุด ลงมาถึง 1,420 จุด ที่เป็นแนวรับ ระยะสั้นตลาดปรับตัว มีแรง Take Profit ปัจจัยยังไม่มีอะไร สำหรับวันพรุ่งนี้ให้แนวรับที่ 1,420 จุด แนวต้านที่ 1,470 จุด
8 มิ.ย. 2559

นายชัยพร น้อมพิทักษ์เจริญ ผู้ช่วยกรรมการผู้อำนวยการ สายงานวิเคราะห์หลักทรัพย์ บล.บัวหลวง เปิดเผยถึงตลาดหุ้นไทย (8 มิ.ย.) ปรับขึ้นมาอย่างระมัดระวัง โดย Valuation ตลาดไม่ถึงกับถูกมาก จะเห็นได้ว่าตลาดหุ้นไทยเทรดเป็น Event Play อาทิ ตามราคาน้ำมัน และทิศทางการปรับดอกเบี้ยของธนาคารกลางสหรัฐ (FED)
ทั้งนี้ เมื่อพิจารณาตัวเลขกำไรของบริษัทจดทะเบียนในตลาด SET บล.บัวหลวงยังไม่มีการ up grade และยังคงเป้าดัชนี SET ปีนี้ที่ 1,440 จุด ไม่ได้เปลี่ยนแปลง เพราะผลประกอบการไตรมาส 1/59 ที่ผ่านมาไม่ได้ surprise โดยตลาดมีแรงขายทำกำไรต้นสัปดาห์
ขณะที่ Fund Flow ก็ยังไหลเข้าต่อเนื่อง แต่ส่วนใหญ่เข้ามาลงทุนในตลาดตราสารหนี้ โดยสัปดาห์ที่แล้วเข้ามา 2.3 พันล้านดอลลาร์สหรัฐ จากสัปดาห์ก่อนหน้าเข้ามา 1.2 พันล้านดอลลาร์สหรัฐ ทั้งนี้ ตัวเลขซื้อสุทธิ 5 เดือนแรกอยู่ที่กว่า 2 หมื่นล้านบาท อย่างไรก็ตาม เม็ดเงินต่างชาติบางส่วนยังรอติดตามเรื่องการลงประชามติร่างรัฐธรรมนูญ ซึ่งหากผ่านตามที่คาดก็อาจจะไหลเข้ามาลงทุนเพิ่มเติมอีก เพราะเชื่อว่าจะมีการเลือกตั้งในปีหน้า แต่หากไม่ผ่านก็อาจจะขายออกไป
“ตลาดระยะสั้นเริ่มปรับตัวลง ถ้าลงอาจจะลง 20 จุด ลงมาถึง 1,420 จุด ที่เป็นแนวรับ ระยะสั้นตลาดปรับตัว ก็มีแรง Take Profit ปัจจัยก็ไม่มีอะไร” นายชัยพรกล่าว สำหรับวันพรุ่งนี้ให้แนวรับที่ 1,420 จุด แนวต้านที่ 1,470 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
PTT ปิดที่ 317.00 บาท เพิ่มขึ้น 8.00 บาท
IVL ปิดที่ 33.75 บาท เพิ่มขึ้น 0.75 บาท
PTTEP ปิดที่ 83.25 บาท เพิ่มขึ้น 0.75 บาท
TASCO ปิดที่ 27.50 บาท เพิ่มขึ้น 0.75 บาท
SCB ปิดที่ 141.00 บาท ลดลง 2.00 บาท